Āda

Āda ir dzīvnieku un cilvēku ķermeņa ārējais apvalks. Āda sargā ķermeni no apkārtējās vides ietekmes un mikroorganismiem, ir maņu orgāns, piedalās vielmaiņā un termoregulācijā.

Augstāk attīstītākajiem mugurkaulniekiem ir 3 ādas slāņi; virsāda jeb epiderma — sastāv no epitēlijaudiem, radusies no ektodermas; pamatāda — sastāv no saistaudiem, radusies no mezodermas; zemāda — sastāv no taukaudiem.

Bezmugurkaulniekiem ir 1 ādas slānis, tā ir epiderma.

Aukstasiņu mugurkaulniekiem ir 2 ādas slāņi; siltasiņu mugurkaulniekiem ir arī mezoderma. No epidermas veidojas ādas dziedzeri, rāpuļu ragvielas zvīņas un vairogi, putnu spalvas, zīdītāju mati, ragi un nagi. No ektodermas rodas zivju kaulu zvīņas un pārkaulojumi rāpuļu ādā.

 Ādas funkcijas 
 Aizsargfunkcija - pret fizikālajiem (piemēram, UV starojumu), ķīmiskajiem, bioloģiskajiem faktoriem (baktērijas, vīrusi, sēnītes u.c.).
 Vielu sintēze - D vitamīna, keratīna, epidermas augšanas faktora sintēze.
 Imunoloģiska funkcija - IL-1 un T limfocītu nobriešanas faktora sintēze. Ādā atrodamas arī Langerhansa šūnas, kas pēc funkcijas un morfoloģijas ir līdzīgas makrofāgiem. 
 Ķermeņa temperatūras regulēšana.
 Vielmaiņas produktu izdalīšanas, piemēram, urīnviela ar sviedriem.
 Sensorā recepcija - taustes recepcija epidermā, dermā, dziļā spiediena recepcija, sāpju un temperatūras receptori, dermas mehanorecepcija.

 Ādas imūnfunkcijas 
Āda ir pirmā aizsargbarjera, kādā veidā cilvēks pasargājas no citiem ārējiem, bīstamiem faktoriem. Ādā esošā blīvā keratīna dēļ baktērijām un sēnītēm ir grūti izkļūt caur to. Epidermas šūnas nepārtraukti zvīņojas un atjaunojas no zemāk esošajiem slāņiem, tāpēc mikroorganismi, kas iekļuvuši starp ādas slāņiem, atdalās kopā ar mirušo ādu.  

Ādā ir imūnās šūnas (Langerhansa šūnas, tuklās šūnas u.c.), kas cīnās ar mikroorganismiem, tos noārdot vai piesaistot vēl citas iekaisuma šūnas un veicinot to migrāciju uz ādu. No ārējo faktoru iedarbības pasargā arī dziedzeru sekrēti, piemēram, sviedros atrodams antibakteriāls peptīds - dermcidīns.

Daļai indivīdu, kuriem ādas barjera ir bojāta, tā var būt viegli pārvarams šķērslis alergēniem, kairinātājiem un ādas patogēniem un izraisīt vairākas dermatoloģiskas saslimšanas, piemēram, atopisko dermatītu.

 Uzbūve 
 Epiderma 
Epiderma ir ādas ārējā kārta, kuru veido daudzkārtains plakans epitēlijs. Tās bazālā (pamata) virsma ir krokota. Šis krokojums palīdz saturēt kopā dermu un epidermu. Visa epidermas slāņa reģenerācija noris 30 dienās. Epidermas derivāti ir mati, nagi, tauku un sviedru dziedzeri.

 Epidermas slāņi 
Epidermai izšķir 5 slāņus (virzienā no dziļākajiem slāņiem uz virsējiem):Michael Ross, Wojciech Pawlina (2006). Histology a text and atlas (5. izd.). Lippincott Williams & Wilkins. .

 bazālais slānis (stratum basale/germinativum) - to veido viena cilindrisku šūnu – keratoblastu kārta. Bazālajā slānī atrodas arī melanocīti, kas ražo ādas pigmentu - melanīnu, tādējādi pasargājot ādu no UV starojuma.
 dzeloņainais slānis (stratum spinosum) - to veido keratinocīti, kuri rodas, daloties keratoblastiem. Šīs jaunās šunas attīstās, pieaug un noveco un pāriet nākamajā slānī.
 graudainais slānis (stratum granulosum) -  tajā atrodas keratinocīti, Langerhansa šūnas, keratohialīna graudiņi, kas nepieciešami mīkstā keratīna sintēzei. Keratīns ir ūdenī nešķīstoša, elastīga, cieta olbaltumviela, kas veido barjeru pret fizikālajiem, ķīmiskajiem un bioloģiskajiem faktoriem. Virzienā no ādas pamatnes uz virsmu pakāpeniski veidojas dažādi keratīna priekšteči, līdz raga slānī keratīnocīti piepildās ar keratīnu un aiziet bojā.
 spīdošais slānis (stratum lucidum) - to veido plakaniski keratinocīti, kas satur keratīna priekšteci - eleidīnu.
 raga slānis (stratum corneum) - veido pārragotas, bezkodolainas šūnas, kas pildītas ar keratīnu.

 Derma 
Derma ir ādas vidējais slānis jeb ādas saistaudi, kurā atrodas saistaudu kūlīši, dažādas epidermas derivāti (mati, nagi, dziedzeri), asinsvadi un nervi. Dermas biezums ir 0,5-5 mm.

 Dermas slāņi 
Tai izšķir:

 kārpiņu slāni (stratum papillare) - atrodas tieši zem epidermas. To veido irdenie nenoformēti saistaudi. Kārpiņu daudzums un lielums ir atšķirīgs dažādās ķermeņa vietā – sejas ādā vāji izteiktas, plaukstu un pēdu ādā ir stipri izteiktas kārpiņas.
 tīklainais slānis (stratum reticulare) - sastāv no blīviem nenoformētiem saistaudiem. Ir kolagēno šķiedru kūlīšu un elastīgās šķiedras. Kolagēno šķiedru virziens iet paralēli ādas virsmai un slīpi. Tādējādi rodas tīkls, kas piemērojas konkrētā ādas rajona funkcionālai slodzei. Šeit izvietojas arī matu saknes, sviedru un tauku dziedzeri.

Dermas galvenās šūnas ir fibroblasti (sintezē kolagēnās un elastīgās šķiedras), makrofāgi (piedalās imunoloģiskajās reakcijās), tuklās šūnas (sintezē  bioloģiski aktīvas vielas, piemēram, heparīnu un histamīnu, kas piedalās iekaisuma procesā).

 Hipoderma 
Hipoderma nav daļa no ādas. Tas ir zemādas tauku slānis, kas atrodas starp dermu un saistaudiem. Galvenās šūnas ir fibroblasti, makrofāgi, tauku šūnas. Tā piešķir ādai zināmu kustību un ir arī organisma tauku depo (50% organisma tauku atrodas zemādā).

 Ādas slimības 
Zemāk minētas dažas no raksturīgākājām izpausmes uz ādas dažādu slimību gadījumā

 Kuņģa - zarnu trakta slimības 
Slimība Izpausmes uz ādas  un mutes dobuma gļotādas. Akūts pankreatītsGreja-Tērnera  simptoms: norobežoti cianotiski plankumi uz vēdera sienas malām

Grotta simptoms : taukaudu  slāņa nekroze virs aizkunģa dziedzera lokalizācijas vietasKrona slimībaGangrenozā  piodermija – alerģisks pustulozs čūlains dermatīts; mezglaina eritēma;  plaukstu eritēma;Čūlainais kolītsMutes dobuma aftasCeliakijaHerpētiskais dermatīts, mezglaina eritēma, lokālas hiperpigmentācijasĻaundabīgie  audzēji  Metastāzes ādā, herpētiskais dermatīts; mezglaina eritēma

 Aknu patoloģija un āda. 
Aknu cirozePadusēs izzūd mati, sarkana, aveņu krāsas mēle, vēdera paplašinātas  virspusējas vēnas pie portālas hipertensijas. Hronisks vīrusu  hepatītsNieze, var būt psoriāze, mezglaina eritēma; vitiligo

 Hipovitaminoze un āda 
Ca, P deficītsHemorāģisks  plankumi, pigmentācijas traucējumi B12 vit. deficītst.s. Vaska lelles seja, vitiligo, aveņu mēleA vit. deficītssausa āda, kas pastiprināti zvīņojas, konjuktivīti.B2 vit. deficītsGļotādas iekaisums, dziedzeru hipersekrēcija ; sāpes mutes kaktiņos un  apakšējā lūpā, sausa mēle, dermatīts, konjuktivītsB6 vit. deficītsDermatīti,  diatēzes, matu izkrišana

 Endokrīnā sistēma, hormonālā patoloģija un āda 
Cukura diabētsTrofiskās čūlas, acantosis nigricansKušinga slimībaPusmēness seja, strijas, ādas trauslums, ekhimozesAdisona slimība Hiperpigmentoze,  vitiligo, gļotādu pigmentācijaAkromegālija Acantosis nigrans,  hirsūtisms, prognastisms

 Skatīt arī 
 Dermatozes

 Atsauces 

 Ārējās saites 

 Populārā medicīnas enciklopēdija 

Kategorija:Orgāni
Kategorija:Nervu sistēma
Kategorija:Segorgānu sistēma
Kategorija:Maņu orgānu sistēma